***MARGELIS***

TRAVEL SERVICES & COACH OPERATOR

ΑΓIOY ΑΝΔΡΕΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**Νέο Αρχαιολογικό Μουσείο ‘ΑΡΕΘΟΥΣΑ**

**– ΧΑΛΚΙΔΑ – ΝΕΑ ΛΑΜΨΑΚΟΣ**

**ΚΥΡΙΑΚΗ 02/02/25**

**ΠΡΟΓΡΑΜΜΑ ΗΜΕΡΗΣΙΑΣ ΕΚΔΡΟΜΗΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) και στις 07:00 αναχωρούμε με ενδιάμεση στάση για το Νέο Αρχαιολογικό Μουσείο ‘Αρέθουσα’. Στη γραφική πόλη της Χαλκίδας, είναι φωλιασμένο το νεοσύστατο αρχαιολογικό μουσείο Αρέθουσα που εγκαινιάστηκε το 2021 και στεγάζεται στο βιομηχανικό κτήριο του οινοποιείου «Αρέθουσα» που αποτελεί κηρυγμένο μνημείο πολιτισμικής κληρονομιάς. Το υπερσύγχρονο αυτό μουσείο, αποτελεί ιστορικό κόμβο θεμάτων που σχετίζονται με τα νησιά της Εύβοιας και της Σκύρου και προσφέρει στους επισκέπτες μια σύγχρονη μουσειακή εμπειρία που θα τους επιτρέψει να εξερευνήσουν την πολιτιστική κληρονομιά της περιοχής και να κατανοήσουν την ιστορική της εξέλιξη. Θαυμάστε τα σχολαστικά επιμελημένα εκθέματα που παρουσιάζουν αντικείμενα από τα δύο αυτά νησιά, από την Παλαιολιθική περίοδο μέχρι τις αρχές του 20ού αιώνα, ενώ σύντομα βίντεο και διαδραστικές εκθέσεις θα ζωντανεύουν σημαντικές πτυχές της ιστορίας και της καθημερινής ζωής των Ευβοέων από την Προϊστορία έως και τους νεότερους χρόνους. Συνεχίζουμε τη διαδρομή μας για τη Νέα Λάμψακο Ευβοίας. Οφείλει το όνομα της στους κατοίκους της Λάμψακου της Μικράς Ασίας που μετά τον ξεριζωμό τους την έκαναν την νέα τους πατρίδα. Φημίζεται για τα νόστιμα θαλασσινά της καθώς και για την απλότητα και την φιλοξενία των κατοίκων της. Τα μικρά και όμορφα ταβερνάκια με θαλασσινούς μεζέδες και εδέσματα που δύσκολα βρίσκει κανείς σε άλλες περιοχές την καθιστούν τόπο συνάντησης των καλοφαγάδων, για αυτό δεν θα χάσουμε την ευκαιρία να γευματίσουμε στην περιοχή. Επόμενος σταθμός μας είναι η Χαλκίδα. Με έναν εξαιρετικά διαμορφωμένο πεζόδρομο με θέα την φημισμένη γέφυρα και τα νερά της πόλης , γίνεται ιδανική επιλογή για την απογευματινή μας βόλτα. Μια περιοχή που σφύζει από ζωή , όμορφα καφέ και εστιατόρια για να κλείσει όμορφα η εκδρομή μας. Επιστροφή στη Πάτρα το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ:**

|  |  |  |
| --- | --- | --- |
| **ΕΝΗΛΙΚΕΣ** | **ΦΟΙΤΗΤΕΣ** | **ΠΑΙΔΙΑ** |
| **28 €** | **23 €** | **15 €** |

**ΠΕΡΙΛΑΜΒΑΝΟΝΤΑΙ:**

* Η μεταφορά με το πούλμαν
* Η ξενάγηση στο Αρχαιολογικό Μουσείο
* Αρχηγός εκδρομής

**ΣΗΜΕΙΩΣΕΙΣ:**

* **Προκαταβολή για κράτηση θέσης 10 €. Εξόφληση έως 2 ημέρες πριν την αναχώρηση**
* **Η είσοδος στο Αρχαιολογικό Μουσείο στις 02/02/25 είναι δωρεάν**

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 21 – 3 ημέρες το 50% της αξίας της εκδρομής και από 2 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.